
Deftera Siyasî ya PDKÎ agehdariyek bo 
raya giştî belav kir 



Kuştina girtiyan, yan xwekuştina girtiyan?! 


gelên îranê bi vî awayî hov- 
ane dikuje, bi sedema hesta 
sadîsmê ya di nav derûna 
serkirdeyên wê rejîmê de, 
hewla azardana zêdetir ya 
malbatên wan dide. 

Hêzên Îtila'atî ên rejîmê li 
bajarê Sine piştî kuştina Saro 
Qaremanî, bi zorî girteyên 
vîdyoyî ji Mihemed Qare- 
manî bavê Saro tomar dikin 
ku tê de dibêje: Kurê wî 
endamê yek ji hizbên Kurdî 
ên dijberî rejîmê bûye, û di 
şer û pevçûnan de hatiye 


D i rojên derbazbûyî de, Komara Îslamî li gora 
deb û resma xwe ya hertimî êrîşî ser komeke 
bendkiriyan kir, ku daxwazkarê bidestxistina mafên 
zewtkirî ên xwe ji aliyê rejîmê ve bûn. Saro Qaremanî, 
Husên Qadirî, Kiyanoş Zendî û Aram Me'azî, navê 
çar kes ji wan destbiserkiriyên Kurdistanê ye, ku piştî 
girtina wan ji aliyê hêzên dijîgelî ve, di reşçalên rejîmê 
de, û piştî îşkence û azareke hovane, canê xwe ji dest 
dan. 


Herçend ku rejîm hewl dide wan cînayetên di nava 
girtîgehê de, wekî “xwekujî” bide nîşandan, lê derbaz- 
bûyiya pirr ji şerm ya rejîmê eşkere kiriye, ku Komara 
Îslamî hilgirê cinayetên qirêj û gemartir ji van cinay- 
etan e jî. 


dibe, ku roja Sêşemiyê 26'ê Befranbarê Mehmûd 
Sadiqî yek ji nûnerên rejîmê di meclisê de, bas ji vê kir, 
ku yek ji wan girtiyên ku di van dawiyane de jiyana 
xwe ji dest daye, pêştir di pêwendiyeke telefonî de bi 
malbata xwe ragehandiye, ku di girtîgehê de wan neçar 
dikin, ku hinek heban bixwin, ku piştî xwarina van 
heban, rewşa fîzîkî û derûniya wan ber bi xirabiyê ve 
diçe. 


Her di vê derheqê de “Keyhanê Lenden” ji zarê Nesrîn 
Sitûde çalaka mafê mirovan ve belav kiriye, ku di 
girtîgehan de, bendkiriyan neçar dikin ku heba “mêta- 
don” bixwin, lewra bi dûr nizane ku sedema canjidest- 
dana wan kesan mifahwergirtina ji wan heban be. 


Nûçeya kuştina wan azadîxwazan di demekê de belav 


Cuda ji vê ku Komara Îslamî xortên azadîxwaz ên 


»»» R:6 



K urdistanmedia: Derheq pejirandina 
terhê pêşniyarî yê sekreterê giştî yê 
PDKÎ ji aliyê Komîteya Navendî ya PDKÎ 
ve, piştî behseke têrûtejî û guhertinên 
pêwîst, Deftera Siyasî ya PDKÎ bo raya 
giştî, agehdariyek belav kir. 

Deqa vê agehdariyê weha ye: 

Agehdarî bo raya giştî 

Hevwelatiyên Kurdistanê! 

Têkoşerên Demokrat! 

Roja Pêncşemiyê 28'ê Befranbara 1396 
(18.01.2018)'an, civîna Komîteya Navendî 
ya PDKÎ hilbijartiya kongireya 15.mîn, bi 
beşdariya hemû endamên rêberiyê, di Kurdis- 
tanê de bi rê ve çû. 

Destpêka civînê, rêzdar sekreterê giştî Miste- 
fa Hicrî destûra karê pilînomê xiste ber bas, 
ku pêdeçûn û baskirin bû li ser terhê (piroje, 
gellale) pêşniyarî bo pêkanîna guhertinan di 
sîstema kar û pêkhateya PDKÎ de. 

Di vê civînê de çend pêşniyarên heyeta di- 
yarîkirî ya civîna pêştir ya Komîteya Nav- 
endî, ku li ser bingeha terhê (piroje, gellale) 
pêşniyarî yê rêzdar sekreterê giştî hatibû 
amadekirin, xistin ber bas. 

Di civîna Komîteya Navendî de, piştî behseke 
têrûtejî li ser pêwîstiyên xebata îrorojê, û 
liberçavgirtina rastiyên xebatê û guhertinên 
di Kurdistan û navçeyê de, û baweriya bi 
pîvanên demokratîk û şoreşgerane, terhê 
(gellale, piroje) 

pêşniyarî ji bo »»» R:6 

Sergotar 'y 


Rasan û 


RMMK: Dewleta îranê dibe ku berpirsyariya parastina 
canê hevwelatiyan û girtiyan bigre stûyê xwe 


Guhertin 



Q onaxa Rasanê, yan jî pêkvegirê- 
dana xebata çiya û bajar, serbarê 
reh û rîşeyên dîrokî ên wê, cureyek 
ezmûna nû ye, ku cardin pêwendiyên 
beşên curbicur ên civakê, civakeke 
xebatkar û mafxwaz dadirêje û erk 
û vezîfeyan cardin parve dike. Di vê 
qonaxê de, dîtingeh berfireh, û erk 
û vezîfe cardin têne pênasekirin, û 
civak bi hemû tex û çînên xwe ve, 
rol û erk û maf û hêviyên wan têne 
pênasekirin, û têne organîzekirin. 
Tiştekî gellek asayî û xwezayî tê 
berçav, ku di qonaxa nû ya xebatê 
de, û di guhertina siyasî ya li îran û 
Kurdistanê û navçeyê de, û li bere- 
berê guhertinên di Kurdistanê de, 
her girûp û alî û bi taybetî hizbên 
siyasî, ku xwe wekî erkdarê xe- 
bata neteweyî-demokratîk dizanin, 
hewce ye ku siyaset û erkên xwe û 
rêkxistinên xwe û herwisa şêwaza 
dariştin, û pêkhateya xwe û sîstema 
karkirina hemû organîzasiyonên 
xwe bixe ber jêhûrbînê, û xwendina 
îroyî ji bo wan bike, û di pêxema 
destnîşankirina kêmasiyan, û nirxan- 
dina xwe û hêza mirovî û civakî û 
siyasî de, dest bi lêkolîn û bîrkirin û 
cardin rêkxistina xwe bike, û di vê 
pêxemê de, erkên nû ji xwe re diyarî 
bike, û hekî hewce be jî, dest bixe 
nava serûbinê dariştina hêz û pêkhate 
û pitansiyêla xwe de. 

Renge bo gellek kesan ew yek wekî 
tişteke navhizbî bê berçav, ku hizbek 
sîstema navxwe deskarî dike, ji bo 
wan girîng nebe ku ew hizba çawa 
hatiye dariştin, lê dema ku em li rola 
hizbê di organîzekirina civakê de 
dinêrin, û em dibînin ku her hizbek 
wê metoda ku kar pê dike, ve- 
diguhêze bo nav civakê de, û di rastî 
de, dixwaze ku xwe bike sembolek ji 
bo takekes û girûpên nava civakê de, 
û wê demê ye ku mijar dibe mijareke 
giştî û bandora wê li ser civakê dibe, 
û hekî ew hizb, hizbeke wekî PDKÎ 
be ku her cure liv û tevger yan be- 
revajiyê wê, dengvedaneke girîng li 
ser jiyana siyasî û civaka Kurdistanê 
dibe, ew mijar hestiyartir dibe. 
Qanaxa Rasanê, qonaxek e ku pêwîst 



R êkxirawa Berevanî ji Mafê 

Mirovan a Kurdistanê daxwaza 
bersivdana derheq canjidestdana 
hevwelatiyên girtî , ji berpirsên 
dewletî emniyetî û dadwerî kir. 


Rêkxirawa Berevanî ji Mafê Miro- 
van a Kurdistanê di daxuyaniyekê de 
ragehand ku îdi'aya berpirsyaran di 
vê derheqê de cihê gumanê ne, û dibe 
ku lêkolîn li ser vê pirsê bê kirin. 


Di beşeke vê daxuyaniyê de hatiye: 
Her bi vê şêweyê ku medyayên navx- 
weyî û derveyî rûmal kirine, hewlên 
emniyetî û polîsî ên Komara îslamiya 
îranê bona kontrolkirina nerazîbûnên 
xelkê, yan bi gotineke din serkutki- 
rina meşên medenî li raserî îranê de, 
heya niha bûye sedema canjidetsdana 
dehan hemwelatiyên medenî, û dest- 
biserkirina hezaran hevwelatiyên din. 


Eva di demekê de ye ku di heyama 
yek hefteya borî de, medya û rage- 
handin bas ji canjidetsdana çend 
hevwelatiyên girtî bi taybetî Sîna 
Qenberî, Wehîd Heyderî, Elî Polayî, 
Saro Qaremanî, Kiyanûş Zendî, û 
Aram Mo'azî di girtîgehên Tehran, 
Erak çalûs, Ehwaz û sine de dikin. 
Herçend ku berpirsyarên rejîmê ên 
dadwerî û emniyetî îdi'aya vê yekê 
dikin ku hejmarek ji girtiyên wekî 
Sîna Qenberî û Wehîd Heyderî xwe 
kuştine, û Saro Qaremanî di pêvajoya 
şer û pevçûnên çekdarî de hatiye 
kuştin, lê çavkaniyêîn serbixwe û 
navendên mafê mirovan vê îdi'aya 
berpirsan ret dikin. 

Di beşeke vê daxuyaniyê de hatiye 
ku, Rêkxirawa Berevanî ji Mafê 
Mirovan a Kurdistanê li gora biryar- 
nameya 173/43 a Civata Giştî ya NY 
a pejirandiya 09.12.1988'an derheq 
parastina mafê girtiyan, “Hikûmet 
û dewleta îranê wekî berpirsê can- 
jidestdana hemû binçavkirî û girtiyan 
dizane”. Rêkxirawa Berevanî ji Mafê 
Mirovan a Kurdistanê daxwazkarê 
bersivdayîna rastbêjane ya ber- 
pirsyaran di vê derheqê de û lêkolînên 
serbixwe ye, bona eşkerebûna rasti- 
yan, û bi taybetî derheq eşkerebûna 
canjidestdana çend hevwelatiyan li 
girtîgehan, di van rojên borî de. 



bi nûbûnê û cardin jêponijînê heye di hemû biyavan de, û kar û tekoşîn, û xewn û şêwaza pêngavhilgirtina ber bi hêviyan ve 
diyarî dike. 


PDKÎ jî wekî her hizbeke din, di qonaxa nû de, pêwîstiya wê bi hizra nû, û hêza nû û xewnên cardin pênasekirî û sîstema karê 
nû heye. 


Li gora van rastiyan e, ku zêdetir ji du sal e, bas û diyaloga cardin xwerêkxistin, û dîtingehdariştin di rêbertiya hizbê û serûbinê 
organên PDKÎ de hatiye kirin, û diyalogeke tevalî bi hemû lawazî û bihêziya xwe ve, di nava hizbê de hatiye kirin, û heta xis- 
tine ber çavên civakê jî, û piştî vê heyama zor, dîtinên hevbeş bi dengê giştî û bi lihevkirina di asta bilind ya rêbertiya hizbê de 
pêk hatiye, û bûye pejirandiyek bona pêşkêşkirina bi kongireyê, wekî organa herî bilind ya biryarder di PDKÎ de, da ku zêdetir 
ji berê digel gotara Rasan û pêkvegirêdana xebata çiya û bajar yek bigrin, û erk û vezîfeyên xwe yên dîrokî pêşve bibe. 

Hevpeyvîna Spûtnîk Kurdistanê digel Mistefa Hicrî sekreterş giştî ê PDKÎ 

derheq meşên nerazîbûnê di îranê de 


S ekreterê giştî yê PDKÎ Mistefa Hicrî anî 
ziman ku serhildan û xwepêşandanên 
xelkê îranê, encama bêzarî û nerazîbûna li 
hember siyaset û baweriyên jiparemayî yên 
rejîma îranê ye û ev yek 40 sal berê dest pê 
kiriye. Hicrî destnîşan kir ku di çerçoveya 
demokrasiye de piştgiriya xwepêşandanan 
kirine û îran ti wext ji bo diyalogê bi wan re 
rast tevnegeriya ye. 

A: Ekrem Altun 

Di 7'ê Berfenbarê (28.12.2018) de, li bajarê 
Meşhedê bi hezaran kes derketin kolanan û 
polîtîkaya aborî û tundiyê ya rejîma îranê 
şermezar kirin. Di demeke kurt de li gelek 
bajaran çalakiyên şermezarkirinê belav bûn, di 
navbera gel û hêzên rejîmê de şerên dijwar rû 
dan. Di çalakiyan de nêzî 30 kesan hatin kuştin 
û bi 100'an kes jî birîndar bûn. Sekreterê Giştî 
ê Partiya Demokrata Kurdistana îranê (PDK-Î) 
Mistefa Hicrî li ser xwepêşandanên li îranê û 
pêvajoya aştiyê bi îranê re, ji Spûtnîk Kurdis- 
tanê re nirxand. 


‘XWEPEŞANDANEN 
LI ÎRANÊ BERTEKEK 
40 SALÎ YE’ 



— Di warê xweşewitandina jinan de, li Rojhilata Navîn, Iran dereceya yekemîn de ye. 

— Ji sedî 24 xelkê îranê rastî giriftên piskolojîkî hatine. 

— Şeş milyon û çarsed hezar (6,400,000) kes tûşî xemokiyê bûne. 

— Ji sedî 40 ciwanên ku xwendina zanîngehê qedandine, niha bêkar in. 

Serbarê van pirsgirêkên ku rejîmê ji xelkê re pêk aniye, azadî û bernameyên şadîhîner jî tunene. Neteweyên xeyrî 
Fars û oldarên xeyrê Şî'eyan tên cudakirin û perçiqandin. Rejîma îranê li van çardeh salên dawî de hertim xelk 
xapandiye, û di encamê de xelk jî ji rejîmê bêbawer bûne û rizgarbûna xwe, tenê di xerabkirin û hilweşandina vê 
rejîmê de dibînin û bo vê armancê jî dixebitin û serî hildidin.” 

6 KURD JÎ TEV Ll XWEPÊŞANDANAN BÛN’ 


Sekreterê giştî yê PDK-I Mistefa Hicrî anî 
ziman ku: Serhildan û xwepêşandanên xelkê 
îranê, encama bêzarî û nerazîbûna li hember si- 
yaset û baweriyên paremayî yên rejîma Komara 
Îslamî ya îranê ne. Ev nerazîbûn, ji destpêka 
bidestvegirtina desthilatê ji aliyê rejîma îslamî 
ve, anku ji 40 sal berî niha ve dest pê kirine û li 
ser hev kom bûne. 

Di vê demê de rewşa aborî ya xelkê îranê roj 
bi roj xirabtir bûye. Bêkarî li nav xwendekarên 
zanîngehan de sedî 40 derbas bûye. Heqdestê 
kedkaran gelek hindik e, gelek caran 6-7 mehan 
jî dûre tê dayîn. Giranî hawarê dike û nirxa 
hewcehiyên rojane ên milet roj li dû rojê jorde 
diçe, bi awayekê ku gelek malbat di îranê de 
bona bijîva rojane ya jiyana xwe di tengasiyê 
de dimînin. Piraniya dahatên îranê di bin navê 
hinartina şoreşê de ji bo pawanxwaziyên rejîmê 
li derweyî welat ,û ji bo şer, fitne û dubendî afi- 
randinê tê mezaxtin. Em mînakên vê li Yemen, 
Sûriye, îraq, Lubnanê dibînin. Dahat û samana 
mayî jî, diçe berîka desthilatdarên diz û gendel 
ên rejîmê û tê talankirin. 

Hicrî bal kişand ser vê ku, ku sedemên bertekên 
milet tenê ne aborî ye. 

“Pirsgirêkên li îranê tenê ne yek in. Ya 
girîngtir, rewşa aloz û xirab ya xelkê îranê, di 
aliyê civakî û ewlehî de ye. Lewra ji ber siyas- 
eta seqet û şaş ya rejîmê, miletê îranê di rewşa 
herî xirab ya piskolojîk de dijîn. Wek mînak li 
gor agahiyên rejîmê bixwe: 


Mistefa Hicrî di derbarê tevlêbûna Kurdan de jî ew agahî dan: 

Heya niha jî li hin bajar û deveran de xelk di qadan de ye û serhildana van berdewam e, lê weke hefteya yekem 
berfireh nîne. Kurd jî li Kirmaşan, îlam, Sine û çend bajarên din de beşdarî xwepêşandanan bûn. Sedemên beşdarî 
û serhildana wan jî weke hemû bajarên din yên îranê, rewşa xirab ya aborî bû ku ji ya xelkê deverên din ên îranê 
çend qat xirabtir û şipirzetir e. Sedema din jî, siyasî ye ku mafên neteweyî ên wan ji aliyê rejîma dîktator ya îranê 
ve hatine binpêkirin. 

Hicrî di derbarê rêbaza PDK-Î ya alîkariya xwepêşandanan de jî agahiyên balkêş Sputnik Kurdistanê re parvekir. 
Partiya me siyaseta piştevanîkirin ji bo daxwazên demokratîk ên xelkê girte ber xwe û daxwazkarê wê bû ku xelk, 
xwe ji tundûtûjî û aloziyan biparêzin da ku hincet bona tepeserkirina wan nekeve dest rejîmê. 

‘KOMARA ÎSLAMÎ JI BILÎ ÎDEOLOJIYA XWE TU MAFÊ NAS NAKE’ 

Komara Îslamî ji bilî îdeolojiya xwe tu baweriyek bi mafên netewî, pirsa kurd û neteweyên din ên îranê nîne, 
lewre li dijî her terzê daxwazên netewî disekine û daxwazên bi vî rengî jî bi tawana “parvekirina îranê” û “pîlanên 
dijminên Komara Îslamî” serkut û ji bo tometbarên van dosyeyan jî, cezayên demdirêj yên girtin yan jî darvekirinê 
dide. 

Mistefa Hicrî bersiva pirsa me ya “dewleta îranê heya îro qet xwest bi we re bikeve diyalogê” wiha da: 

Her dema ku rejîmê xwestibe diyalogê bi Kurdan re bike, xwedî niyetek paqij nebûye, belkî bi armanca birêvebi- 
rina kumpiloyek qirêj li dijî kurdan kiriye. 

Wek mînak cînayeta şehîdkirina sekreterê giştî yê berê Dr. Qasimlo û hevalê wî Ebdulla Qadirîazer. Van nûnerên 
me di sala 1989'an de li Viyanayê li ser maseya diyalogê ya bi îranê re şehîd kirin. 

‘KURD DAXWAZA ÎDAREKIRINA WELATÊ XWE DIKIN’ 


Sekreterê giştî yê Partiya Demokratê Kurdistana îranê Mistefa Hicrî di dawiya axaftina xwe de behsa siyaseta giştî 
ya partiya xwe kir. 


“Siyaseta giştî û fermî ya partiya me, piştevanîkirin ji mafê diyarkirina çarenivîsa kurdan li hemû parçeyên Kurd 
istanê ye. Merama min ew e ku, Hizba Demokrat rêz ji îradeya giştî ya gelê kurd bigre, li diyarîkirina şêwaz û 
metoda îdarekirin û birêvebirina welatê xwe de; vêca ew metod, otonomî, federalî yan serxwebûn be.” 

Komara Kurdistanê, Netewe û welatperwerî 




Elî Munezimî 

Bizava neteweperweriya Kurd di 
Rojhelata Kurdistanê de piştî bi- 
davîhatina şerê duyem yê cîhanî, bo 
damezirandina dewlet-neteweyekê 
têkoşînek bêhempa kir, û serkomarê 
Kurdsitanê - Pêşewa Qazî- xebata 
partiya xwe bi domandina xebata 
bizavên Kurdan yên pêş xwe de da 
zanîn, û ew yeka jî tê vê wateyê ku 
Kurdistan yek welat e, û armanca 
bilind ya Komara Kurdistanê damezi- 
randina dewlet-neteweyekê bûye bo 
Kurdistaniyan, ku têde mafên hemû 


Kurdistaniyan bê ferq û cudayî were 
parastin. Ew bizava wê serdemê, li ser 
du stûnên neteweperwerî û welatper- 
weriyê hatibû damezirandin û vê yekê 
jî bi nobeta xwe, rûmetek mirovanetir 
û giraniyek xasmanî dida wê Kom- 
arê. Komara Ku xwediyê tecrubeyek 
yekane û cihê dersjêwergirtin û 
jêfêrbûnê ye bo hemû gelên Rojhelata 
Navîn, û bi taybetî gelê kurd. 

Komara Kurdistanê bi xebat û 
têkoşîna gelê me û rêberiya Hizba 
Demokrat a Kurdistanê, li ser bingeha 
nirxên hevpar û daxwazî û îradeya 
xelkê xwe hate avakirin, û di xeyal û 
hizrên xwe de dixwast tixûbên civakî 
û qada siyasî ya hevbeş bo Kurdan 
û Kurdistaniyan bide destnîşankirin, 
û bi riya mêtaforên avakarî (archi- 
tecture) kurdistaniyan weke dewlet- 
neteweyeke azad û serbixwe dora hev 
bicivîne, û di nava tixûbên dewletek 
nû-avakirî de, wan bike xwediyê 
azadî, wekhevî û biratiyek rastîn. 

Nasiyonalîzm û nîştimanperwerî di 
Komara Kurdsitanê de ku piştre jî 


Nasiyonalîzma Îranî ku xîmê wê li ser şovînîzma netew- 
eya serdest hatiye danîn, xurtkirina nasiyonalîzma xwe, li 
dujminatiya netweyên bindestê îranê de dibîne 


wek mîrat bo Kurdan bi cî maye, û 
îro rojê jî aliyê rêvîngê riya Pêşewa 
Qazî ê şehîd ve cehd bo tê kirin, 
xwediyê rûyek mirovane ye, û berî 
vê ku li ser kurdbûnê pêdagir be, li 
ser Kurdistanîbûnê pêdagir e, û hemû 
merivên ku di Kurdistanê de ji dayîk 
dibin, xwediyê maf û azadiya wekhev 
in. Ew yeka ku kakila bîr û baweriya 
Kurdan bo azadî û serbestiyê pêk tîne, 
û xala cudaker ya nîştimanperweriya 
Kurdan û neteweyên dagîrkerê 
Kurdistanê ye, armanca wê gotarê 
jî zelalkirina wê hindê ye. Lê li ber 
ku ew mijara zor girîng e û îmkan 
nine li gotarek wuha kurt de li ser 
hemû xalan tekez bê kirin, tenê 
emê vê yekê tevî nasiyonalîzm û 
nîştimanperweriya îraniyan bidin ber 
hev. 

Nîştimanperwerî (Patriotism) anku 
kesek hez ji welatê bav û kalên xwe 
bike. Welatperwerî xwediyê pîvanên 
erênî û aştîxwazane ye, û kesek 
nîştimanperwer hez ji pêşveçûna 
welatê xwe dike, û cehd dike ku kê- 
masiyên welêt çareser bike. 

Lê nasiyonalîzm dikare hem aliyên 
erênî hebin û hem jî yên nerênî. Nasi- 
yonalîzmek nerênî dikare geşe bike û 
bibe şovînîzm yan nazîsm. Zana û pi- 
sporên zanistên civakî bo şirovekirina 
nasiyonalîzmê, netewesaziya Fransî 
û Almanî wek du cureyên nasiyo- 
nalîzmê didne nasandin, ku tê de 
nasiyonalîzma Fransî, nasyionalîzmek 
siyasî (Demos) ye ku bingeha wê li 
ser îradeya xelkê welêt hatiye danîn, û 
xwediyê nirxên wekî azadî, wekhevî 
û bratiya xelkê welêt e, ku tê de xelk 
sexmeratî hebûna cudahiyên êtnîkî 
û kultûrî di nava tixûbên welat de bi 
hev re dijîn. Lê nasiyonalîzma Almanî 
ku bi nasiyonalîzma kulturî (etnos) 
tê naskirin, li ser bingeha komkirina 
xelkekê bi kultur, ziman, paşbingeh, 
xwîn, nasname, nirx û edetên wekhev 
e di welatekî de. 

Şoreşên Kurdan li pêxema pêşxistina 
welatê wan de, bo azadî û jiyanek 
birûmet hatine û têne meşandin, û ew 
kesên ku di riya vê yekê de dixebitin, 
xwediyê hestên bilind yên hezkirina 
welat in, û ji hemû hemwelatiyên 
Kurdistanî re maf û azadiya wekhev 
dixwazin, û di piratîk de jî bi rê ve 


dibin. Vê yekê di serdema Komara 
Kurdistanê de jî xwe nîşan dabû û her 
li ber vê yekê jî hemû xelkên ne-Kurd 
jî hez ji Komara Kurdistanê diki- 
rin. Bo nimûne Cihûyên Mehabadê 
xwediyê azadiya xwe bûne û çendîn 
mezinên Azeriyan ên derdora Ur- 
miyê daxwaz kirine ku herêmên wan 
bikevne bin desthilatdariya Komara 
Kurdistanê de. Her wisa, piştî têkçûna 
Komarê û dirêjîdana wê xebatê ji 
aliyê PDKÎ ve, bi dehan û sedan 
malbat û kesên ne-Kurd (Azerî û Fars 
û .. .hwd) tevlî xebata hizbê bûne, 
û li pêxema azadiya Kurdistanê de 
xebitîne, û hindek ji wan canê xwe jî 
di vê riyê de danîne. 

Lê mixabin nasiyonalîzma Îranî ku 
xîmê wê li ser şovînîzma netew- 
eya serdest hatiye danîn, xurtkirina 
nasiyonalîzma xwe, li dujminatiya 
netweyên bindestê îranê de dibîne 
û dixwaze bi zordarî wan di nava 
nasiyonalîzma çirûk û sexte ya Îranî 
de bihelîne. Bo vê armancê, nasiyo- 
nalîzmek ava kirine ku bo afirandina 
nakokiyan e di navbera xelkê de, û 
xelkên xêncî xwe tinazê xwe pê dikin, 
û maf û azadiya wan jê zewt dikin û 
nahêlin ku bi azadî kultur û nirxên 
xwe pêş bêxin, û pêşkevtina wan nirx 
û kulturan bi metirsî li ser nasiyo- 
nalîzma xwe dizanin. 

Wek erkek nîştimanî em dibe 
têkoşîna xwe bo nasandina baştir 
û zêdetir ya nirxên welatperwerî û 
nîştimanperwerî ku li Komara Kurdis- 
tanê ve bo me bi mîrat mane zêdetir 
bikin, û ew yeka jî, wê yekîtiya di 
navbera hemû Kurdistaniyan de 
zêdetir û riya gihîştin bi armancên 
Komarê jî ronahîtir bike. 

Jêder: 

http://www.bevegelsen.no/ 

forumet/view.php3?site=be 

vegelsen&bn=bevegelsen_ 

aentforum&key=1196631406 

https://www.aftenposten.no/menin- 

ger/kommentar/i/wELll/Det-er-lov- 

a-elske-sitt-land 

http://www.lystad.org/stuff/div_ 

ungdvgs/Nasjonalismeogimperi- 

alisme.pdf 

Hemze Reşîdiyan 

Komara Kurdistanê ku 
ji aliyê endam û alîgirên 
PDKÎ ve bi 2'ê Rêben- 
dan tê binavkirin, li 22'ê 
Çileya Paşîn a 1946'an 
de, li Rojhelata Kurdis- 
tanê hate damezrandin. 

Komara Kurdistanê ji 
aliyê pêşewayê gelê 
Kurd di Rojhilata Kurd- 
istanê Qazî Mihemed 
ve, li barjarê Mihabadê, 
di meydana Çarçirayê 
de hate ragehandin. 

Pêşengê damezirandina 
wê komarê PDKÎ bû. 

Di dîroka gelê kurd de 
cara yekê bû ku kom- 
areke bi sîstema mudern 
a rêberîkirinê û dewlet- 
dariyê hatibû damezran- 
din. Di sîstema dewlet- 
darî û rêveberiya vê 
komara seva de, serok û 
kabîna wezîran hatibûne 
avakirin, û ji çendîn beşên curbi- 
cur wekî pêşmerge, aborî, navxwe, 
perwerde, pêwendî û hwd... hatibû 
pêkanîn, û berpirsyar jî wekî wezîr 
bo her beşekê hatibûne diyarîkirin, ku 
karûbarên rojane yên wê beşê bi rê ve 
dibirin. Kabîna Komara Kurdistanê 
ji serkomar, serokwezîr û 12 wezîran 
pêk hatibû, û Qazî Mihemed wekî 
serkomar hatibû dîyarîkirin. 

Sistema komara Kurdistanê ku 71 
salan pêş niha de hatiye avakirin, 
modem û pêşkevtî bû, û niha jî li 
gellek welat û dewletên cîhanê bi tay- 
bet li welatên ku tê de sîstema komarî 
hene, ew sîstema birêveberiye hene, û 
di hin welatan de tenê hinek beş, pêve 
hatine zêdekirin. 

Her çend ku temenê Komara Kurd- 
istanê zor kêm bû, lê di zor aliyan de 
serkevtî bû. Ji aliyê aborî ve komara 
Kurdistanê bi hemî kêmasiyên xwe 
ve, ser pêyan sekinîbû, û zortir bi 
gelê Kurd ve hatibî girêdan. Sîstema 
“ewariz û malîyat” li nav gund û ba- 
jarên Rojhelatê Kurdistanê de hatibû 
danîn, û bac ji bazerganan dihate wer- 
girtin. Li aliyê perwerde û xwandinê 
de li gund û bajarên Rojhelatê Kurdis- 
tanê de qutabxane hatin avakirin, û 
bo cara yekê bû ku li qutabxanan de 
perwerde bi zimanê Kurdî dihate ki- 
rin. Zimanê kurdî bibû zimanê fermî 
yê îdare û qutabxanan li Rojhelatê 
Kurdistanê, û rojname û kovar bi 

zimanê Kurdî dihatin weşandin. 

Komara Kurdistanê li wextekê de 
hate ragehandin ku sîstema feodalî 
li Kurdistanê de li ser civaka kurd- 
istanê de zal bû, û civaka kurdan 
di gellek aliyan de paşkevtî bû, û 
nexwendewarî hokarê serekî yê 
paşkevtina civaka kurdî bû. Malbat û 
eşîretan roleke mezin li nava civaka 
kurdan de digêran. Jinan li malbat 
û civakê de roleke wisa ji bilî xê- 
zandariyê tunebûn. Deshelateke bi 
tewahî mêrserdest di kurdistanê de 
bi ser xelkê de zal bû. Di wê demê 
de Komara Kurdistanê pêngavên baş 
bo perwerdekirina civakê avêtibû. 
Hindek sazî û komel bo perwerdeki- 
rina civaka Kurd ji aliyê komarê ve 
hatin damezirandin, ku wekî mînak 
saziya Lawan û saziya Jinan bûn. 

Gelê Kurd her sal 2'ê Rêbandanê bi 
coşeke mezin pîroz dikin, û nîşan 
didin ku ji dîroka xwe xwedî der- 
dikevin. 2'ê Rêbendanê bi şêwazên 
curbicur li aliyê gelê Kurd û part û 
saziyên Kurdistanê ve tê pîrozkirin. 
Li hindek ciyan bi şêwaza semînar 
û baskirin li ser komarê, li hindek 
ciyan wekî cejn û şahî tê pîrozkirin. 
Di navxweyî welat de Komara Îslamî 
rêyên pîrozkirina 2'ê Rêbendan li 
gelê kurd girtiye, û nahêle ku ew roj 
bi awayekê azad bihête pîrozkirin, lê 
dîsan jî gelê kurd û endam û layen- 
girên PDKÎ bi silogannivîsîna li ser 


Komara Kurdistanê li wextekê de hate 
ragehandin ku sîstema feodalî li Kurd- 
istanê de li ser civaka kurdistanê de zal 
bû, û civaka kurdan di gellek aliyan de 

paşkevtî bû 

der û dîwaran wê rojê pîroz dikin. 

Roja ragehandina Komara Kurdistanê bûye rojek netewî li Rojhelatê Kurdistanê, 
û bi taybet rola Qazî Mihemed wekî serokê wê komarê, bûye sembola azadî û 
berxwedanê li nava gelê kurd di her çar parçên Kurdistanê de. Berxwedana Qazî 
Mihemed li zindanê de, bûye rênîşander û bawerbixwebûna li nav endamên partî 
û saziyên kurdî de. Hemî part û saziyên kurdî li kurdistanê bi şêwazên taybet 
rêzê ji rola Qazî Mihemed digirin. 

Qazî Mihemed bûye sembola berxwedanê li zindana rejîma Şahê dîktator de, û 
berxwedana wî tenê berevanîkirin ji mafê gelê kurd bû, û bi dijminê gelê Kurd 
radigehand ku bi bidarvekirina wî, nikarin azadiyê ji gelê Kurd bistînin, û gelê 
Kurd bi awayekî sîstematîk asîmîle bikin. Niha jî em dibînin ku hizr û wesiyeta 
Qazî Mihemed bi cîh hatiye, û şoreş û xebat li her çar parçên Kurdistanê didome, 
û keç û xortên şoreşgêr bo azadiya Kurdistanê canê xwe fîda dikin, û silogana 
”YAN KURDISTAN YAN NEMAN” digel alaya rengîn li ser çiyayên Kurdis- 
tanê bilind kirine, û berxwedaneke nûjen wekî RASAN li Rojhelatê Kurdistanê 
dest pê kirine. 

2'ê Rêbendanê li hemî gelê Kurdistanê û bi taybet endam û alîgirên PDKÎ ku ala 
hilgirê 2'ê Rêbendanê ye pîroz be, û xebat û berxwedan heta azadiya Kurdistanê 
berdewam e. 

“Frêdêric Tissot”: Dr. Qasimlo mamostayê min bû 


^^Frêdêric Tissot” yek ji dostên herî 
nêzîk ên Dr. Qasimlo û PDKÎ di ber- 
nameya “Pencemor” a Rudawê de, bas ji 
vê kir, ku Dr. Qasimlo mamostayê wî bû, 
û ew ji riya Dr. Qasimlo ve şarezayî çand, 
kultur, û dîroka Kurdan bûye. Wî got ku 
Dr. Qasimlo kesekî gellek rêzdar bû, çend 
ziman dizanîn û bi Fransiyeke gellek baş 
qise dikir. 


“Frêdêric Tissot” derheq yekem dîtina xwe û 
Kendal Nezan serokê Enstîtuya Kurd li parîsê 
got: “Min di sala 1980T de yekem car Kendal 
Nezan dît, û wî daxwaz ji Rêkxirawa me kir 
ku em wekî pizîşk serdana Iranê bikin, jiber 
ku Kurdan kêşeya nebûna pizîşkan hebû, û 
eva bû ku me sê pizîşkan serdana Kurdistana 
îranê kir. 


Pêşmergeyan em ji sînor derbazî Kurdistana 
îranê kirin, û derbazbûn wê demê gellek bi- 
zehmet bû. Yekem kes fermande Nebî Qadirî 
fermandê pêşmergeyên PDKÎ bû, ku ez pêre 
nasiyar bûm, û ew kes kesekî gellek jêhatî 
bû”. 


Wî derheq yekemîn hevdîtina bi Dr. Qasimlo 
re got: “Ez şeş mehan di nava pêşmergeyên 
PDKÎ de mam, û min xizmeta wan di warê 
pizîşkî de kir. Wê demê şevekî em nêzî 
şikevtekê bûn ku çend endamên Deftera 
Siyasî li wir bûn, dema ku di şeveke tarî de, 
em çûne nava vê şikeftê de, kesekî bi zimanê 
Fransî bixêrhatina me kir, û got: “bixêr bên 
pizîşkno”. Ez veciniqîm, û tûşî şokê bûm, ku 
gelo eva kî ye ku weha Fransî dizane, belê 
ew Dr. Qasimlo bû”. Di roja 9'ê Xezelwera 
sala borî de, dema ku heyetek ji Komîsyona 


Ez vê pirtûkê pêşkêşî Dr. Qasimlo û Dr. Şerefkendî dikim, ku mezintirîn dost û mamostayên min bûn. 


“Frêdêric Tissot” pêştir di civînekê de bi çavên pirr ji rondik gotibû: “Herçend mala min heya goristana Pirlaşêz 
300m e, lê min şîret kiriye ku piştî mirina min, min li cem hevriyên min ên mêjîn Dr. Qasimlo û Dr. Şerefkendî bi axê 
bispêrin, da ku heta-heta ez digel wan bim”. 


“Frêdêric Tissot” di tîma Pizîşkên Bêsînor de, di dema bûyerên tall û terajidî ên dehika 80 û 90'î a Zyînî de, gellek 
alîkariyên mezin û jibîmekirî bi Kurdên Başûra kurdistanê kirin, û wekî pizîşk di nava binkeyên PDKI de, xizmetên 
binirx bi pêşmergeyên vê hizbê kirin. 


“Frêdêric Tissot” derheq referandoma Kurdistana Başûr berî birêveçûna referandomê, di “twitf’ekê de nivîsandibû: 
“Dostên min ên Kurd! tu carî vê xencera ku “Henry Kissinger” di sala 1975'an de, piştve li we xist, ji bîr nekin. 


“Frêdêric Tissot” hertim gotiye ku, ew xwe wekî yek ji pêşmergeyên PDKÎ dizane, û şanaziyê pê dike. 


A: Şehab Xalidî 


Ragehand- 
inê ya PDKÎ 
di rêûresma 
perdevêde- 
dana li ser 
pirtûka nû 
ya “Frêdêric 
Tissot” li 
jêr navê 
“Mirovek li 
ser piyan” 
beşdar bibû, 
navbirî di vê 
merasimê 
de rage- 
handibû: 

“Ez hêvîdar 
im ku bi- 
karin hertim 
di nava van 

hevalên xwe de bim, û xizmeta Kurdan bikim. 


^^I^Dom^gadarîy^PDK^^ 

guherîna pêkhate û sîstema karê 
PDKÎ, guherînkariyên hewce tê de 
hatin kirin, û ji aliyê hemû beşdaran 
ve hate pejirandin. 

Vê civîna Komîteya Navendî tevî 
pejirandina terhê (piroje, gellale) 


pêşniyarkirî, vî terhî (gellaleyî, pirojeyî) dişîne kongireya 16.mîn ya PDKÎ, da ku bi pejirandina vî terhî ji aliyê kongireyê 
ve, PDKÎ qonaxeke din ya xebat û tekoşînê li ser bingeha baweriya bi demokrasî, û têgihîştina ji guhertinên di nava civakê 
de, û hewcehiyên serdem, û kar û biryara bikom û hevpar, bidomîne. 

PDKÎ 

Deftera Siyasî 

29.10.1396 

19.01.2018 


»»» Doma Manşêtê 


kuştin, ne di nava girtîgehê de. 

Ew şêwaza serederiya rejîmê digel 
neraziyan bûye sedema bilindbûna 
dengê rêkxirawên parêzerê mafê 
mirovan, û di vê çarçoveyê de 
Rêkxirawa Berevanî ji Mafê Mirovan 
a Kurdistanê daxwaza bersivdana 
derheq canjidestdana hevwelatiyên 
girtî , ji berpirsên dewletî emniyetî û 
dadwerî kir. 

Rêkxirawa Berevanî ji Mafê Miro- 
van a Kurdistanê di daxuyaniyekê de 
ragehand ku îdi'aya berpirsyaran di 
vê derheqê de cihê gumanê ne, û dibe 
ku lêkolîn li ser vê pirsê bê kirin. 


Di beşeke vê daxuyaniyê de hatiye: 
Her bi vê şêweyê ku medyayên navx- 
weyî û derveyî rûmal kirine, hewlên 
emniyetî û polîsî ên Komara îslamiya 
îranê bona kontrolkirina nerazîbûnên 
xelkê, yan bi gotineke din serkutki- 
rina meşên medenî li raserî îranê de, 
heya niha bûye sedema canjidetsdana 
dehan hemwelatiyên medenî, û dest- 
biserkirina hezaran hevwelatiyên din. 
Rewşa îşarepêkirî, meclisa rejîmê jî 
anî deng, û meclisê hişdarî da dewletê 
ku hekî em lezê lê nekin, û çareseri- 
yeke lojîkane nebînin ji bo daxwa- 
ziyên xelkê, ne zelal e, ku çi bê serê 
me. 

Ew lahîkirinên hinek ji endamên 
meclisa rejîmê di demekê de ye ku 


Wezareta îtila' atê û dezgehên din ên 
serkutkar berdewam in li ser cinay- 
etan, û roj nine ku di yek ji girtîgehan 
de, termê hevwelatiyekî îşkencekirî 
nehînin derve. 

Di vê demê de em dibînin ku serkom- 
arê bi nav reformxwaz ê rejîmê jî di 
cihê hewldan bo çareseriya kêşeyên 
bingehîn ên xelkê, û cebirandina 
birînên xelkê, ragehandiye: Her 
welatek mijûlî şerê derveyî sînorên 
xwe be, nikare bîr ji vegeşîna navx- 
weyî bike, ku her wekî çalakên siyasî 
dibêjin, mebesta navbirî ew e ku em 
nikarin hem li derveyî sînoran hewla 
qahîmkirina pêgeha xwe bidin, û hem 
jî ji aliyekî din ve xelkê îranê razî 
bikin!. 


Ya ku zelal e, ew e ku di demekê de 
ku vegeşîna navxweyî di ew qasê 
lawaziya xwe de ye, û xelk neçar e ku 
birêje ser kolanan, û daxwaza mafê 
xwe bike, lê rejîm berdewam e li ser 
destêwerdanên xwe di nava karûbarên 
welatên herêmê de, û heya bûye 
sedema kuştina bi hezaran hevwelati- 
yên sivîl û medenî di welatên wekî 
îraq û Sûriye û Yemenê, ku ew yek jî 
tenê di çarçoveya dukturîna “şandina 
derve ya şoreşê” ya Xumêynî ye. 

Li ser bingeha van cinayetan e, ku em 
dikarin bêjin cinayetên bi vî rengî di 
nava reşçalan de ji aliyê rejîmê ve, 
tenê û tenê pêkutana berî mirinê ya 
rejîmê ye bona xwederbazkirina ji van 
kirîz û kêşeyan. 













Agirî 


Rojev 


20 - 01-2018 


1 


Hejmar (318) 


Nerîna 

Lîderan 



Trump: “Niha li îranê dema 
guhertinê ye”! 



Tîlirson: “Emê bo pênc ar- 
mancan li Sûriyê bimînin”. 



Salih Muslim: 

“Efrîn jî wekî Kobanê ama- 
de ye bo berxwedanê”. 



El-cobeyr: “Rejîma îranê 
metirsiya herî mezin e li ser 
herêmê. Bercam dibe ku 
were sererastkirin”. 


Serkomarê Amerîkayê: Eva cara dawiyê dibe ku helavîstina teh- 

rîman berdewam dibe 



P iştî vê ku Trump ragehand bo 
cara dawiyê ye ku ew helavîs- 
tina tehrîman li dijî rejîma îranê 
dubare dike, kongireya vî welatî jî 
piştgiriya vê biryara Trump kir. 

Yek ji endamên kongireya Amerîkayê 
bi navê “Bob Corker” senator Kom- 
arîxwaz û serokê Komîteya Pêwendi- 
yên Derve ên Senayê di twittekê de 
nivîsand: 

Ez fikir dikim ku hemû Amerîkayî 
armanca wan ya hevbeş ragirtina re- 
jîma îranê be, bona vê ku nekare çeka 
etomî bi dest bixe. 

Wî herwisa got ku li ser daxwaza 
serkomar min digel tîma ewlehiya 
neteweyî ya Koşka Spî û hinek ji 
hevkaran di Senayê de ku ji herdu 
hizban pêk hatibû alîkarî kir, da ku 
em bikarin riyekê bona nehêştina 
şaşiyan peyda bikin, bêy vê ku em 
pêbendiya Amerîkayê bi rêkkevtina 
navikî binpê bikin. 

Serokê Nomîteya Karûbarê Derve ya 
Kongireya Amerîkayê “Id Royse” jî ji 
partiya Komarîxwaz di Fox Tv de tevî 
berevanîkirina ji kiryara Trump got: 
Dewleta berê ya Amerîkayê ne tenê li 
hemberî gef û metirsiyên rejîma îranê 
de nesekinî, belkû perê next (kash) jî 
da wan. 

Wî got: Em şahid bûn ku xelkê îranê 
di meşên nerazîbûnê de digotin ku 
rejîm vî pereyî nade me, dide girûpên 
terorîstî di Sûriyê de, û dide Hizbul- 
lahê. 

“Ilyot Engel” endamê payebilind ê 


Komîteya Karê Derve ya kongireya 
Amerîkayê ji Hizba Demokrat a 
Amerîkayê di daxuyaniyekê de 
ragehand: Rejîma îranê gef e, hem bo 
herêmê û hem jî bo xelkê xwe, û tu 
carî nabe ku çeka mavikî bi dest bixe, 
û got: Berdewamiya li ser ragirtina 
tehrîmên îranê, biryareke dirust e. 

“Ted Cruz” senator Komarîxwaz jî 
di daxuyaniyekê de nivîsand: Biryara 
Trump di vê derheqê de ku cardin 
êdî amade nabe, berdewam be li ser 
ragirtina tehrîman, biryareke baş û di 
ciyê xwe de bû. 

Wî got: Rêkkevtina navikî ya Obama 
digel rejîma îranê karesat bû, ne tenê 
nabe sedema pêşîgirtina ji rejîmê 
bona destpêregihîştina wê bi çeka 
navikî û teknîka mûşekî, belkû pere 
(dirav) jî kire para wan. 

Lewra Komarîxwaz nabe tu carî îznê 
bidin ku rejîma îranê bi diruşma mirin 
bo Amerîkayê û metrisiya li ser canê 
bi milyonan Amerîkayiyan bigihîje 
çeka etomî. 

Wî got riya baş ew e ku dawî bi rêk- 
kevtina Obama digel rejîma îranê bi- 
hêt, û niha kongireyê derfeta vê heye. 

Di beşeke din ya daxuyaniya navbirî 
de hatiye: îro rojê bi milyonan kesî 
li dijî hikûmeta wehşî û serkutkar ya 
rejîma îranê ne. Xelkê Amerîkayê 
dige we ne. Em jî li dijî rejîma hov 
ya axûndan in, û di vê riyê de, bona 
gihîştina bi azadiyê, emê pişta we 
bigrin. 

“Marco Rubio” senator Komarîxwaz 


ê Filorîdayê jî di twittekê de nivîsan: 
Em nikarin îznê bidin ku rêklcevtina 
binpêkar ya Obama emraza herî bihêz 
ya tehrîmê rake, ku rakirina van tehrî- 
man dibe sedema binpêkirina zêdetir 
ya mafê mirovan, berfirehkirina 
pirogramam mûşekî û piştgiriya ji 
terorîzmê ji aliyê rejîma îranê ve. 

“Leonard Lance” endamê Komarîxwa 
ê Kongiresê ji herêma “New Jersey” 
li ser biryara Trump nivîsand: Siyas- 
eta min ya pêş hemiyan ew e ku ez ji 
xelkê îranê bergiriyê bikim, rêk- 
kevtina lawaz sererast bikim, dest- 
dirêjîkaran û terorîstan û piştevanên 
wan ceza bikim. Dibe hevalbendên 
Amerîkayê jî alîkar bin, û çalakiyên 
şerxwazane yên rejîma îranê metirsî li 
ser hemû cîhanê heye. 

Zerîf Wezîrê Karê Derve ê rejîma 
îranê jî piştî vê biryarê ragehand: Em 
bo tu awayî gotûbêjan li ser vî rêk- 
kevtinê nakin. 

Hêjayî basê ye ku Hinek ji rayedarên 
Amerîkayî ser vê baweriyê ne ku hekî 
Amerîka ji vê rêkkevtinê derkeve, 
welatên Ewropayî amade nabin 
hevkariya Amerîkayê bikin bona zext 
û givşxistina li ser rejîma îranê bona 
berçavgirtina mafê xelkê nerazî. 

Herçend di rastî de heya niha jî, ji bilî 
weşandian daxuyaniyên nerm, me di 
piraktîkê de çi helwesteke micid ji 
Ewropiyan nedîtiye, ku bibe sedema 
desthilgirtina rejîma îranê ji serkuta 
neraziyan. 

A: Şehab Xalidî 

Rejîmê vê carê bi fîlma “Koysenciq” hewla çewtekariya da 


A: Şehab Xalidî 


R ejîma îranê di doma şerê re- 
wanî û şerê ragehandinî li dijî 
PDKÎ, vê carê fîlmek li jêr navê 
“Koysenciq” belav kir, û tê de çend 
pasdar û bikuj bi derevan hewla 
berevajînîşandana rastiyan didin. 
Herçend bêguman ew bi belavkirina 
vê fîlmê dixwazin gellek armancên 
xwe yên qirêj bipêkin, ku yek ji wan 
eşkerekirina wan kes û aliyên Kurdî 
ye ku bi wan re alîkar bûne. 

Yek ji beşdarên vê fîlmê Sehrarûdî 
bikujê şehîd Dr. Qasimlo ye, ku bas ji 
çawaniya beşdariya xwe di êrîşa li ser 
binkeyên PDKÎ di Koyê de dike. 

Armanceke din yan wan ew e ku wisa 
nîşan bidin wan bi vê êrîşê karî bi 
yekcarî xebata PDKÎ bidin sekinan- 
din. Di demekê de ku xebata çekdarî 
qet ji aliyê PDKÎ ve nehatiye retkirin, 
belkû bo heyamekê bo berçavgirtina 
berjewendiya Herêma Kurdistanê 
hate ragirtin, lê ew xebat bi şêweyên 
curbicur berdewam bûye, û tîmên 
pêşmergeyan jî berdewam di navçeyê 
de bûne, û di çarçoveya parastina 
rewa de tekoşîn kirine. Mînaka herî 
berçav jî destpêkirina xebata nû ya 
PDKÎ li jêr navê Rasan de ye, ku vê 
xebatê ew qas rejîm xiste tengaviyê, 
ku gefa bombebaran û têkbirina Hew- 
lêrê xwarin. 


Di beşeke din de, bi derev bas ji vê 
dikin ku bo me girîng nebû PDKÎ 
çiqas “telefat” (kuştî û birîndar) 
hebin, belkû girîng ew bû ku êdî em 
wan neçar bikin, ku cardin ji sînorên 
me re derbaz nebin. Lê Di vir de çend 
derevên wan pasadran eşkere û xûya 
ne. 


1- Ew ji aliyekî ve navê Hizba 
Demokrat wekî hizba “Munhele” 
(hilweşiyayî) tînin, lê ji aliyekî din ve 
îtiraf dikin, ku pêşmerge bihêz bûn, û 
dihatin, û her carê emeliyat (operasi- 
yon) eke mezin encam didan, û gellek 
pasdarî dikuştin. Herwisa pirsyar li 
wan pasdaran ew e ku gelo hekî ew 
hizba Munhel bûye, çima we hey- 
amek e gellekçalakne dest bi çêkirina 
fîlman li ser vê hizbê kiriye?!. 

2- Ew di demekê de bas ji girîng- 
nebûna bi gotina xwe telefatên 
PDKÎ dikin, ku di rastî de wan heta 



Rojnameya “îran” wê demê nivîsan- 
idibû ku, wan kariye 20 kes ji 
endamên herî bibandor di rêbertiya 
PDKÎ de bikujin, û %60 ji binkeya 
Deftera Siyasî û organên derdorê bi- 
herifînin. Lê li ber vê ku dereva wan 
eşkere nebe, îşare bi çi navekê nekiri- 

bû. 


amadekarî kiribûn bona 
vê ku piştî têkşikandina 
PDKÎ rêbertiya PDKÎ jî 
bi tewahî bixin nava wan 
qefesan de, ku digel xwe 
anîbûn. 

3- Dereveke din ew e ku 
her piştî vê êrîşê, roj- 
nameya “îran” di hejmara 
xwe ya roja Sêşemiyê 9'ê 
Gelawêjê daxuyaniyeke 
Spaha Pasdaran belav 
kir, û ragehand ku wan 
kariye 20 kes ji endamên 
herî bibandor di rêbertiya 
PDKÎ de bikujin, û %60 ji 
binkeya Deftera Siyasî û 
organên derdorê biherifînin. Lê li ber 
vê ku dereva wan eşkere nebe, îşare 
bi çi navekê nekiribûn. 

4- Dereveke din ya wan ew bû ku 
digotin me soz dabû aliyên berpirsyar 
di Herêma Kurdistanê de, ku zirar 
negihîje tu kesekî medenî. Lê 3 kes ji 
xelkê medenî birîndar bûn, ku yek ji 
wan zarokekî 6 salî bû, û piştre yek ji 
birîdaran ku jin bû, jiyana xwe ji dest 
da. 

5- Pirseke din ya girîng ew e ku ew 
hemû hêza ku anîbûne ser binkeyên 
hizbê, tenê fermandeyên payebilind 
nebin, piraniya wan li gorî zaniyari- 
yan nedizanîn ku bi çi armancekê 
têne nava xaka Herêma Kurdistanê 
de, û bi hêceta manoreke berfireh ew 
xapandibûn. 

6- Di fîlmê de yek ji pasadaran bas ji 
tirs û lerza çekdarên xwe dike, dema 
ku di geliyekî de trafîk saz dibe, û ew 
lê asê dimînin, ew yek bi başî nîşan 
dide ku beşeke çekdarên wan bi zorî 
yan bi xapandin anîbûne ser binkeyên 
hizbê, lewra jî her bîstekê li benda 

vê bûn ku rastî bersivdana tund ya 
pêşmergeyan werin, û di rastî de hekî 


li ber rewşa Herêma Kurdistanê jî 
neba, wê derbeke wisa biwariban ku 
riya vegerê winda kiriban. 

Di dawiyê de em dikarin bêjin,di 
demekê de rejîma îranê û ragehandina 
wan bi derev de dibêjin, ku ew êrîş 
bû sedem ku PDKÎ nekare çalakiyan 
bike û aramî vegere navçê, ku tenê 
çend rojan piştî vê êrîşa rejîmê bo ser 
binkeyên PDDKÎ, Desteya Koman- 
doya Urmiye û ya Kêleşînê bi hev 
re li Nerzîwê derbeke gellek giran 


li rejîmê xistin, û 130 kes ji hêzên 
rejîmê kuştin û, bi vî awayî derseke 
jibîmekirî dane pasdar Kazimî û kirê- 
girtiyên wî, û Erbabên wî li Tehranê. 

Ji wê demê şûnda heya niha berde- 
wam PDKÎ di navçeyê de bi şêweyên 
curbicur amadeyî hebûye, û tu carî 
nehêlaye ku Kurdistan ji bo dagîr- 
keran herêmeke êmin be, berevajî 
armanca hizba Demokrat vegerandina 
aramiyê bo xelkê Kurdistanê bûye, 
berevajiyê wan çewtekarî û derevên 
wan fermandeyên rejîmê ku xwe 
dikin wekîlê xelkekî, û bas ji vege- 
randina aramiyê bo xelkekî dikin, ku 
wî xelkî tu carî hebûna wan qebûl 
nekiriye, û wan dagîrker û sebebkarê 
hemû nearamiyan û hemû kêşeyan di 
Kurdistanê de dizanin. 

Ew bixwe jî baş dizanin ku wan 
derevên wan, ne tenê di Kurdistanê 
de, belkû heta di nava sertaserî îranê 
de kiryar çinin, û Hizba Demokrat reh 
û rîşeyeke wisa qahîn di nava xelkê 
xwe de heye, ku bi çi hêzekê ew 
nikarin xelkê Kurdistan û PDKÎ ji hev 
cuda bikin. 

Reportera taybet a mafê mirovan: Hikûmeta îranê neçar e ku bersiva xelkê bide 


R eportera taybet a mafê mirovan a NY ragehand ku rewş nikare bi vî rengî berdewam bike, û re- 
jîma îranê neçar e ku di dawiyê de digel xelkê xwe li hev bike. 

Asime Cehangîr di hevpeyvîna xwe ya bi BBC re ragehand ku: “Min berê jî gellek caran di raporên xwe de 
bas kiriye, ku gellek îşkencegeh di girtîgehên rejîma îranê de hene. Herwisa gellek xwendekar niha hatine 
girtin. Em vê yekê bi tundî mehkûm dikin. 

Ew yek li dijî pirensîpên navneteweyî ye, ku kesekî seba baskirina ji hêvî û daxwaziyên xwe bixî nava 
girtîgehê de”. 

Asime Cehangîr reportera taybet a mafê mirovan herwisa dibêje: “Bi baweriya min rewş di îranê de bi dilê 
rejîmê nabe, tenê wê demê nebe ku rejîm bersiva xelkê bide,û mafê wan bide. Niha rewşeke pirr metirsîdar 
di îranê de heye, û xelk tê serkutkirin, tu hikûmetek nikare xelkê xwe biçewsîne, û heta dawiyê jî li ser kar 
bimîne”. 

Navbirî di demekê de vê hevpeyvînê dike, ku nîgeraniyeke gellek zêde derheq rewşa girtiyan heye. 

Nûnerekî meclisa rejîmê jî ragehandiye ku heya niha nêzî 3700 kesî hatine destbiserkirin. 

Di van meşên ku ji roja 7'ê Befranbarê ve di Meşhedê de, bi diruşmên tund li dijî rejîmê dest pê kirin, û bilez 
gihîşte dehan bajarên din ên îranê jî, zêdetir ji 25 kesan heya niha jiyana xwe ji dest dane. 



Meclisa rejîmê jî nikare hejma- 
ra kuştiyan veşêre 


E ndameke meclisa rejîmê 
radigehîne ku her rojê 
naveke nû yê kuştiyên meşên 
nerazîbûnê di girtîgehan de 
eşkere dibe, û ew yek wan 
nîgeran dike. 

Perwanê Selehşûr endama 
meclisa rejîmê tevî ragehan- 
dina vê ku hejmara kuştiyan 
di girtîgehan de her roj zêdetir 
dibe, û ew yek cihê nîgeraniyê 
ye, ragehand jî, ku Saziya 
Girtîgehan berpirsyar e di 
hemberî canê girtiyan de, û 
diber bersivder be. 


Wê ragehand ku ew dixwa- 
zin serdana girtîgehan bikin, 
û girtî çi siyasî bin yan ne 
siyasî, Saziya Girtîgehan 
berpirsyar e di hemberî 
parastina canê wan de. 

Perwanê Selehşûr di bersiva 
vê pirsê de ku gelo wan ser- 
jimêriyeke rast ya hejmara 
kuştiyan di ber dest de heye 
yan na, got: Mixabin em 
nizanin hejmara rast ya wan 
çend e, lê em dixwazin ser 
dosiyeya wan kar bikin, ji 
Sîna Qenberî ve bigre heya 
Saro Qehremanî, da ku 
sedema mirina wan zelal be. 

Serbarê vê ku Mehmûd 
Sadiqî serokê feraksiyona 
“Şefafsazî” (zelalkirinê) a 
meclisa rejîmê ragehandiye 
ku 40 kes ji nûnerên 
Dezgeha Dadweriyê na- 
meyek ji serokê meclisê re 
şandine, û daxwaz kirine ku 
girûpeke serbixwe pêk bê, 
da ku lêkolînê li ser sedema 
mirina girtiyan bike, lê Elî 
Muteherî cihgirê serokê 
meclisê, û Mihemed Kazimî 
cihgirê serokê Komîsyona 
Dadwerî ya Meclisê, rage- 
handin ku daxwaza wan 
di vê derheqê de bê encam 
maye. 




J~^i ber rewşa xirap ya aborî, hinek ji keçên pirçdirê keziyên xwe difiroşin. 

Li gora nûçegihaniya Mêhr, Dr. Mecîd Ebherî xisamasê civakî di vê derheqê de dibêje ku hinek ji 
keç û jinên pirçdirêj bona bidestveanîna dahatekê bo jiyana xwe, pirça xwe bi 100 hezar heya pênc 
milyon Tûmenî difiroşin. 

Ew xisamasê civakî dibêje: Ew keç û jin diçin dukanên şeqama Menûçêhrî ya Tehranê ku di nava 
pasajên curbicur de ne, û li wir karnas nirxekê li ser pirç û keziyên wan dadinên, ku hekî pirç dirêj 
be, reng nexwaribe, û kevnik (şûre, tojk) tunebe, û qalin û tejî be, nirxa wê zêdetir e. 

Gellek ji wan keç û jinan, pirç û keziyên xwe ji bo kirîna cilûberg, kîf, û solikan difiroşin, û hinek ên 
din jî bona kirîna dewa û dermanan ji xwe û malbata xwe re difiroşin. 

Kesên kiryarê wan pirç û keziyan jî, temenê wan di navbera 25-60 saliyê de ye, û piraniya wan jî ji 
çîna dewlemend in. 


Dr. Mecîd Ebherî xisarnasê civakî di dawiyê de bas ji vê dike, ku herçend ew hereket gelelkî 
şerafetmendane ye, û bona ku riyên din bona bidestveanîna dahatê ji xwe re hilnebijêrin, rû li vî karî 
dikin, lê eva rastiyek e ku keç û jin gellekî girêdayî pirça xwe ne, û firotina pirçê, wê encamên gellek 
xirap ên derûnî bo wan hebin, lewra dibe ku aliyên pêwendîdar, ne tenê bi dimşm belkû bi kiryar 
hewlê bidin bona nehêştina hejarî û destengiyê di welatê me de. 

Y ekem wêneyê fîlma “Eva 
Husson” bi navê Girls of 
the Sun (Keçên Rojê) a der- 
barê şerê jinên êzidî yên Kurd 
li dijî DAIŞê de hat belavki- 
rin. 

Di fîlma derhênera Fransî “Eva 
Husson” de, 66 Golshifteh Farah- 
ani” û “Emmanuelle Bercot” di 
fîlmê de rol wergirtine û behsa 
çîroka şervanên Kurd ên ku li 
dijî DAIŞê şer dikin dike. 

Aktirîsta îranê “Golshifteh 
Farahani” di fîlmê de rola fer- 
mandeyeke jin bi navê “Buhar” 
dilîze. “Emmanuelle Bercot” 
jî bi navê “Mathilde” di rola 
rojnamegerekê de ye. 

Biryar e fîlm di festîvalên 
girîng ên sala 2018an de ji bo 
cara pêşî bê nîşandan. “Eva 
Husson” piştî ku pê hesiya ku 
jinên Kurd xwe ji dest DAIŞê 
rizagar kirine, biryara çêkirina 
vê fîlmê daye. 

“Golshifteh Farahani” li ser 
hesabê xwe yê “Twitter”ê 
wêneyeke fîlmê parve kiriye 
ku tê de bixwe wek şervaneke 
Kurd diyar dibe, û li ser wêneyê 
jî nivasindiye “Keçên Rojê”. 

Nivîsîn: Aydin Bayram 



Helbestvanê Kurd Xelîl Sasonî hate bibîranîn 


L i holeke nav bajarê Qamişlo 
ya Rojavayê Kurdistanê, bi 
maresîmekî taybet helbestvanê 
Kurd yê koçkirî Xelîl Sasonî hate 
bîranîn. Keça Sasonî dibêje, dax- 
waza bavê wê ew bû ku bi zimanê 
Kurdî bê nivîsandin û xwendin û 
folkolora Kurdî bê parastin. 


Ji gelek bajarên Rojavayê Kurdis- 
tanê rewşenbîr û nivîskarên li bajarê 
Qamişlo ji bo bîranîna helbestvan 
Xelîl Sasonî merasîmek saz kirin. 

Di bîranînê de belgefilma jiyan û 
berhmên Xelîl Sasonî hat nîşandan. 

Di belgefîlmê de hate bibîrxistin, 
ku wî gelek dîwanên çapkirî û yên 
neçapkirî li pey xwe hiştine, Sasonî bi 
helbestên xwe bersiv daye nexweşiyê. 
Helbestvan û parêzerê Kurd Xelîl Mi- 


hemed Elî Yûnis, an ku Xelîl Sasonî, ku di jiyana 
xwe de bi nivîs û helbestên xwe dijatiya sînoran 
dikir, bi mirina xwe jî sînor derbas kirin. 

Ew di sala 1944ê de li Qamişlo ji dayik bibû û 
roja 3ê Kanûna 2017ê, di 73 saliya xwe de, ji ber 
nexweşiyeke giran, li Êliha Bakurê Kurdistanê 
jiyana xwe jidest da. 

Xelîl Sasonî ji ber nexweşiya penceşêrê ku dora 
7 salan bû pê ketibû, wefat kir. Ew li gundê bav û 
kalên xwe yê bi navê Gundê Nû ya Êlihê, li kêleka 
gorên kesûkarên xwe hat veşartin. 

Helbestvanê Kurd Xelîl Sasonî yek ji stûnên 
helbesta klasîk û kêşsaz a kurdî li Rojavayê Kurd- 
istanê bû û yek ji dostê herî nêzîk ê helbestvanê 
mezin Seydayê Cegerxwîn bû. 

Sasonî di jiyana xwe de gelek dîwanên helbes- 
tan weşandin û hê jî çend berhemên wî neha- 
tine weşandin. Ristên Sasonî bi evîndarî û eşqa 


Kurdistanê tije bûn û gelek 
ji helbestên wî yên netew- 
eyî bûne stran û li sar zar û 
zimanan geriyan. 

Di sala 2009an de Xelîl 
Sasonî Xelata Cegerxwîn a 
Afirandina Helbestê wergirt, 
herwiha di sala 2016an de 
xelata Helbetsvanê Nemir 
Ehmedê Palo ya Helbestê 
wergirt. 

Lêkolînvanê Kurd Îbrahîm 
Mehmûd li ser koçkirina Xelîl Sasonî wiha dibêje: “Ez nizanim 
niha helbestvanê me Sasonî li ku ye, yan jî erdnîgariya gewdeyê wî 
û seqaya canê wî ya hundirîn çawa ye! Gelo ew li ser kîjan tixûbên 
jiyanê tevdigere, dilê wî bi kîjan jiyanê lêdide û laşê wî dilerize. Xelîl 
Mihemed Elî Sasonî, bi wê êşa ku te li jiyanê dihêle bijî. Gelo ewê vê 
êşa min bi rabûneke din a giyan bixwîne?” 

Nivîs: Necmî Salih 

Zimanê Kurdî I Tiştonek 


Qursên Kurdî, A. Karabax 

Qursên Kurdî, A. Karabax 
6 

îsaI(î + sal) □ îsal zarokên me dest bi xwendinê kirin. 

Îcar(î + car) □ Karên wan îcar ne giran in. 

Mînak 523/3 : Bi qertafa neyîniyê : Na/ne/ni : Çend bikaranîn : 

a. Dibe nabe ez ê bêm salona konferansê. 

b. Na, ew nikara beşdarî konferansê bibe. 

c. Tu dikarî nikarî, ew kesên biyanî pê dizanin. 

Ji helbestan : .../Ne bi gilî me/Ne demdemî me/.../A. Karabax 
D) Ji aliyê hevoksaziyê ve hoker : 

Ev peyv, di hevokan de ne wek hêmanên bingehîn in lê bo wan alîkar in; 
giraniya alîkariyên van, xwe bi bandorî didin ser çalakiyên lêkeran. 

Mînak 524 : Di hevokan de hoker : Çend bikaranîn : 

1. Di qedînekan de : Piraniya wan bi wateya navdêrîn bikar tên : 

a/1. Dotira rojê, li Berîvanê bûye reşbînî. a/2. Li Berîvanê çi bûye reşbînî? 
b/1. Duh danê sibehê hîn germ bû. b/2. Duh kengî hîn germ bû? 

2. Di avaniya dançêkir de : 

a/1. Dar di tebaxê de dan birîn. a/2. Dar di tebaxê de dan birîn? 
b/1. Payîzê xaniyek dan avakirin. b/2. Xaniyek payîzê nedan avakirin. 

3. Di peyvên çêbiwar de : Wek rengdêr û navdêran bikar tên : 

a/1. Saet ji şeşan re çaryek hebû, mirovê zûhatî diçû sûka kevnefiroşan. 
a/2. Saet ji şeşan re çaryek hebû, yê zûhatî diçû sûka kevnefiroşan. 
b/1. Saet ji nehan re pênc hene, kesên nexwendî li benda kê ne? 
b/2. Saet ji nehan re pênc hene, yên nexwendî li benda kê ne? 

4. Di erkên kirdeyî de : Piraniya wan bi wateya navdêrîn bikar tên : 
a. Şeva dereng diboriya xemgîniyek dida ser dilêşa min. 

b/1. Hatin nehatin bi meşan pêk tên. b/2. Hatin nahatin bona çi dibin? 

5. Di hevokan de dibin têrker : 

a/1. Em danê êvarê diçin dîlanê. a/2. Danê êvarê em diçin dîlanê. 
b/1. Wan, masî teze teze biraştin. b/2. Masî teze teze hatin biraştin. 

6. Di erkên pêveberî de : 

a/1. Azad ji Memê leztir e. a/2. Wan şîr bi germî vexwarin. 

b/1. Ew piştî nîvro diçûn dibistanê. b/2. Ew ji nîvro şûn de diçûn dibistanê. 



- Sê selik di ber avê da dihên. 
Ek tu te, ek gu te, ek mu te. 

Bi devî cûm ya tû tê, bi destî 
cûm ya mû tê, bi pî cûm ya gû 
tê. 

- Cêrkê rûnî li bin riha rûlê, 
kîşk rûlê? ew rûla rex ala rê. 

- Şê seyê Şeru hene, her sê 
seyên Şeru şerrkirin, şer ji şerrê 
seyên Şeru xweştir nebû. 

- Ew reşmal e şeş text e reşmal 
e, terr şeş text e reşmal e. 

- Pîrejiney gu zerd, gu zerd im 
be demit, demit be gu zerd im. 

- Cencerî hem e, xencerî cîre 
cîryetî. 

- Çil çeng tu çeltuk, çuwe kin 
çil çeng tu çeltuk, gutî: 

Eto çi çil çeng çeltukî? Gutî: 
Emin çil çeng tu çeltuk im, 
edî tu çi çil çeng tu çeltukî? 


Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
^zzsJ/ me re bişînin 


















♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 

